
ВНИМАНИЕ: Състезанието за 1 и 2 клас е от 8:30 до 10:00 часа, а за всички останали класове от 10:30 до 12:30 часа. 
Състезанието се провежда в 125 СОУ, 119 СОУ, 2 СОУ и 20 ОУ. Заявките за участие с приложен списък се приемат в касата на 119 СОУ, библиотеката на 2 СОУ (раойон Витоша),в стая 402 на 125 СОУ и стая 9 - канцеларията на 20 ОУ всеки работен ден след 9.03.2015г от 9:00 до 12:00 и от 13:00 до 17:00часа .
Краен срок за подаване на заявките 12.00ч на 15 април 2015 г.
Таксата за правоучастие е 8лв и се внася при записването или на следната сметка:
СМБ Прокам ООД
IBAN BG26BPBI79421034944901
BIC BPBIBGSF 
БПБ клон София окръг
За ВМС 2015
От град……….
При превод на такса по банков път ЗАДЪЛЖИТЕЛНО се представя списък на участниците, за които е заплатено (имена, училище клас) и училището в което се явяват - писмено, по телефона или на емейла.
Регламент
Великденското математическо състезание е за ученици от 1-ви
до 12-и клас. Времето за работа за 1 и 2 клас е 90 минути, а от 3 до 12 клас е 120 минути. Дават се 15 задачи с избираем отговор. Всяка задача има само един правилен отговор от четири възможни ( отбелязани с а), б), в) и г)), като първите три отговора са със конкретни стойности , а четвъртият е „друг отговор”). Друг отговор (отг. г) се приема за верен само при записан верен резултат. Верните отговори (съответните букви) се ограждат с кръгче. Задачите от 1 до 3 се оценяват с по 1 точка, от 4 до 6 с по 3 точки, от 7 до 9 с по 5 точки, от 10 до 12 с по 7 точки и от 13 до 15 с по 9 точки. Задачите за 7 клас са в модифициран формат на изпита след 7 клас за езиковите паралелки. Всяка задача от 1 до 16 има само един правилен отговор от четири възможни (отбелязани с а), б), в) и г)). За задачи 17 до 22 трябва да бъдат записани само отговорите, като задачи 21 и 22 са във формат PISA. Задачи 23 и 24 трябва да бъдат подробно решени. Задачите от 1 до 4 се оценяват с по 1 точка, от 5 до 10 с по 2 точки, от 11 до 16 с по 3 точки, от 17 до 20 с по 5 точки, задачи 21 и 22 с по 8 точки и задачи 23 и 24 с по 15 точки. Максималният брой точки е 100. Неправилни решения и задачи без отговор се оценяват с 0 точки. Оценките за 23 и 24 задачи са предварително детайлизирани по етапите на решението. Използва се специална бланка за записване на отговорите. Задачите за 12 клас са във формат матура по стандарта на МОН.

